3. การประกอบธุรกิจของแต่ละสายผลิตภัณฑ์

ปัจจุบันบริษัทประกอบธุรกิจบริการทางการเงินแบบครบวงจร ซึ่งสามารถสรุปสาระสำคัญของ

ธุรกิจ ได้ดังนี้

3.1) ธุรกิจการให้บริการรถเช่าแบบOperating Lease

การเช่ารถแบบ Operating Lease เป็นการให้เช่ารถยนต์ที่มีอยู่แล้วของบริษัท
หรือที่บริษัทจัดหามาให้

  ตามความประสงค์ของผู้เช่า
  โดยผู้เช่ามีวัตถุประสงค์ที่จะใช้ประโยชน์จากทรัพย์สินเพื่อประกอบธุรกิจหรือการค้า
  โดยค่าเช่าและระยะเวลาการเช่า จะระบุอยู่ในสัญญาเช่า และเมื่อสิ้นสุดสัญญาแล้ว
  ผู้เช่ามีสิทธิเลือกที่จะซื้อรถยนต์ที่เช่า หรือคืนให้บริษัทก็ได้

(ก) ลักษณะของการบริการ

  บริษัทเปิดดำเนินการธุรกิจนี้ตั้งแต่ปี 2529 ดำเนินธุรกิจให้บริการรถเช่าระยะยาว
  พร้อมบริการบำรุงรักษาแบบครบวงจร ในระดับมาตรฐานสากล

การดำเนินธุรกิจมุ่งเน้นในการให้บริการเป็นหลัก โดยมีอายุสัญญาการเช่าตั้งแต่ 2-5 ปี
แก่กลุ่มลูกค้าที่

เป็นนิติบุคคล ภาครัฐฯ และรัฐวิสาหกิจ โดยกลุ่มลูกค้าทั้งหมดจะได้รับการคัดสรรว่ามีศักยภาพ และมี

  ความมั่นคงทางธุรกิจ อันได้แก่ กลุ่มรัฐวิสาหกิจ ธุรกิจสารสนเทศ ธุรกิจสื่อสารและโทรคมนาคม

  กลุ่มธุรกิจสินค้าอุปโภคบริโภค กลุ่มบริษัทไฟฟ้าและอิเล็กทรอนิกส์ กลุ่มธุรกิจพลังงานและปิโตรเคมี
  กลุ่มธุรกิจอุตสาหกรรมบริการ รวมถึงบริษัทในกลุ่มบริษัทพรีเมียร์ ประเภทของรถที่ให้เช่า ได้แก่
  รถยนต์นั่ง รถกระบะ และรถตู้ เป็นต้น

  บริษัทฯให้บริการรถเช่าครบวงจรด้วยรถใหม่ที่มีคุณภาพและสมรรถนะเยี่ยมผ่านการตรวจเช็คมาเป็นอย่างดี
  ในรูปแบบระยะยาว พร้อมพนักงานขับรถ ด้วยอัตราค่าเช่าที่เหมาะสม
  นอกจากนี้ยังมีบริการให้เลือกเพิ่มเติม มีรถทดแทนในกรณีรถขัดข้องหรือเกิดอุบัติเหตุ
  รวมถึงการให้บริการกรณีฉุกเฉินตลอด

  24 ชั่วโมง

  ปัจจัยความสำเร็จในการประกอบกิจการ

-   มีการให้บริการอย่างต่อเนื่องตามมาตรฐานสากลที่สะดวก รวดเร็ว
    สามารถตอบสนองความต้องการและสร้างความพึงพอใจให้ลูกค้าได้

-   มีการวางระบบการบริหารจัดการภายในองค์กรอย่างมีประสิทธิภาพ

-   มีเครือข่ายการให้บริการซ่อมบำรุงมาตรฐานครอบคลุมทั่วประเทศทั้งศูนย์บริการพรีเมียร์
    และคู่ค้าที่สำคัญ เช่น Shell Auto Serv. , B-Quick อีกทั้งการให้บริการในแบบ Road
    Side Service

-   เพิ่มทางเลือกให้กับลูกค้าโดยการขายผ่านระบบ E-Commerce และการให้เช่าแบบ Sales
    and Lease Back

(ข) การตลาดและภาวะการแข่งขัน

  จากสภาวะเศรษฐกิจปัจจุบันที่ยังคงอยู่ในสภาพที่ไม่แน่นอนด้วยปัจจัยลบหลายด้านอาทิ
  การลอยตัวของราคาน้ำมัน อัตราดอกเบี้ยที่ปรับตัวสูงขึ้น
  อีกทั้งมีผู้ประกอบการรายเล็กเพิ่มเข้ามาในตลาดรถเช่า
  ทำให้เกิดการแข่งขันในธุรกิจให้เช่ารถยนต์มากขึ้น
  โดยการแข่งขันส่วนใหญ่เป็นการแข่งขันด้านราคา เปิดโอกาสให้ลูกค้ามีอำนาจต่อรองมากขึ้น
  บริษัทจึงต้องเตรียมความพร้อมให้สามารถแข่งขันในธุรกิจได้
  โดยมุ่งเน้นการดำเนินธุรกิจแบบประสานประโยชน์ร่วมกับทุกฝ่ายเน้นคุณค่าการให้บริการที่มีคุณภาพ
  (Premium Quality) และบริการหลังการขายอย่างครบวงจร (One Stop Service)
  ตลอดจนสร้างความสัมพันธ์ที่ดีกับลูกค้าและคู่ค้าเป็นสำคัญ

  กลยุทธ์ในการแข่งขัน

-   กลยุทธ์ในด้านชื่อเสียงและการเป็นที่ยอมรับในการบริการที่ให้แก่ลูกค้าโดยมุ่งเน้นที่คุณภาพและประสิทธิภาพของการให้บริการเป็นสำคัญและจะไม่ทำธุรกิจแข่งขันกับสถาบันการเงินโดยตรง
    แต่จะมุ่งเน้นหาตลาดที่มีความต้องการเฉพาะสร้างมูลค้าเพิ่มในบริการเพื่อตอบสนองความต้องการของลูกค้ากลุ่มเป้าหมายโดยจะเน้นการให้บริการระยะยาวเป็นหลัก

-   สร้างความสัมพันธ์ที่ดีกับลูกค้าเพื่อรักษาฐานลูกค้าเดิม บริษัทฯมีนโยบายให้บริการที่มีคุณภาพ
    รวดเร็ว และแก้ไขปัญหาให้แล้วเร็วภายในระยะเวลาสั้น
    อีกทั้งออกเยี่ยมเยียนลูกค้าอย่างสม่ำเสมอเพื่อรับฟังข้อเสนอแนะและคำติชม

-   ให้ความสำคัญกับการบริหารต้นทุนให้ต่ำเพื่อเพิ่มความสามารถในการแข่งขัน
    เนื่องจากบริษัทมีความสัมพันธ์ที่ดีกับตัวแทนจำหน่ายรถยนต์ทำให้ได้รับส่วนลดพิเศษในการจัดซื้อรถยนต์และอะไหล่รถยนต์

-   จัดการฝึกอบรมให้กับพนักงานทุกระดับรวมถึงพนักงานขับรถเพื่อเพิ่มทักษะและประสิทธิภาพในการให้บริการอย่างมืออาชีพ

  ลักษณะลูกค้าและกลุ่มลูกค้าเป้าหมาย

-   เน้นการให้บริการกลุ่มลูกค้าผู้ประกอบธุรกิจเป็นหลัก รวมถึงหน่วยงานราชการและรัฐวิสาหกิจ
    โดยกลุ่มลูกค้าหลัก 3 อันดับแรกในปัจจุบัน คือ กลุ่มธุรกิจพลังงาน
    กลุ่มธุรกิจอุตสาหกรรมเกษตร และกลุ่มบริษัทพรีเมียร์

  การจำหน่ายและช่องทางการจำหน่าย

-   บริษัทจัดทำเว็บไซต์ www.premier-specialtyfinance.net ไว้สำหรับบริการลูกค้า
    มีการนำเสนอบริการโดยตรงกับลูกค้ารวมทั้งจัดหา และจัดให้มีศูนย์บริการทั่วประเทศ
    เพื่อให้ลูกค้าสามารถเข้ารับบริการได้สะดวกยิ่งขึ้น

(ค) การจัดหาผลิตภัณฑ์และบริการ

  ธุรกิจให้บริการรถเช่าแบบ Operating Lease เป็นการให้เช่ารถระยะยาว ตั้งแต่ 2-5 ปี
  จัดรถยนต์ให้เช่าตามความต้องการของลูกค้า ได้แก่ รถเก๋ง รถปิ๊กอัพ และรถตู้
  โดยกลุ่มลูกค้าจะเป็นนิติบุคคล หน่วยงานราชการ และรัฐวิสาหกิจ
  มีการพัฒนาด้านบริการเพื่อสร้างมูลค่าเพิ่มในการให้บริการแก่ลูกค้าอย่างต่อเนื่อง
  ตลอดระยะเวลาที่ผ่านมานอกเหนือจาการให้บริการที่มีคุณภาพแล้วบริษัทฯยังจะให้คำแนะนำและหาแนวทางการให้บริการใหม่ๆที่ตรงกับความต้องการของลูกค้าได้หลากหลายในราคาที่เหมาะสม
  โดยใช้หลักบริหารจัดการยานพาหนะที่ทันสมัย
  ช่วยให้ลูกค้าได้ใช้รถยนต์ในการประกอบธุรกิจด้วยความสะดวกและมีประสิทธิภาพ
  ลดภาระค่าใช้จ่ายที่ไม่จำเป็น ทำให้ได้รับความไว้วางใจจากลูกค้ามาอย่างต่อเนื่อง

3.2) ธุรกิจการให้บริการจัดการสินเชื่อ ให้บริการจัดการสินเชื่อ การบริหารสินทรัพย์
หนี้อสังหาริมทรัพย์และ

  หนี้เช่าซื้อ ให้กับสถาบันการเงินต่าง ๆ รวมถึงการลงทุนและรับบริหารสินเชื่อที่มีปัญหา

(ก) ลักษณะของการบริการ

ธุรกิจการให้บริการจัดการสินเชื่อของบริษัท ประกอบด้วยงานบริการด้านต่างๆดังต่อไปนี้

1. รับจ้างบริหารสินทรัพย์ และ หนี้สิน แก่ ภาคเอกชน และ ภาครัฐ

2. รับซื้อหนี้ด้อยคุณภาพจากภาคเอกชน และ ภาครัฐ

  3. ให้คำปรึกษาทางด้านการบริหารสินทรัพย์ และหนี้

  4. ให้บริการเป็นที่ปรึกษากฎหมาย และดำเนินการทางคดีความต่าง ๆ

  5. ให้บริการทางด้านการทำนิติกรรม สัญญาต่าง ๆ

  โดยจะเน้นหนักในการรับจ้างบริหารสินทรัพย์ และหนี้สิน , ให้บริการเป็นที่ปรึกษากฎหมาย และ

  บริการทางด้านนิติกรรมต่างๆ ซึ่งเป็นงานที่ต่อเนื่องกัน ในการรับจ้างบริหาร
  บริษัทรับจ้างบริหารใน

  ลักษณะเป็นเอาต์ซอร์ส ( OUTSOURCE )

(ข) การตลาดและภาวะการแข่งขัน

  ปัจจุบัน ธนาคาร หรือสถาบันการเงินนิยมบริหารหนี้ที่ไม่ก่อให้เกิดรายได้ (NPL) โดยจัดตั้งบริษัท

  บริหารสินทรัพย์ขึ้นเอง ทำให้งานส่วนนี้ไม่มีการกระจายออกมาให้บริษัทบริหารสินทรัพย์ข้างนอก

  ( OUTSORCE ) คงมีเฉพาะหนี้ส่วนขาด ( หนี้ที่มีการยึดทรัพย์ขายทอดตลาดแล้วฟ้องส่วนขาด :

  DEFICIENCY CLAIMS ) เท่านั้น ที่จะจ้างบริษัทบริหารสินทรัพย์ข้างนอก บริหารต่อไป
  ประกอบกับปัจจุบันมีสำนักงานกฎหมายทั้งขนาดเล็กและขนาดกลางเข้ามาขอร่วมรับจ้างบริหารหนี้ส่วนขาดนี้เหมือนกัน
  ทำให้ตลาดมีการแข่งขันเพิ่มขึ้นมาก

  อย่างไรก็ดี บริษัทยังคงมีความได้เปรียบคู่แข่ง จากประสบการณ์ เกือบสิบปี
  และผลงานที่ดีในการบริหารสินทรัพย์และหนี้สิน
  รวมถึงประสบการณ์จากการบริหารสินทรัพย์ขนาดใหญ่ เกินกว่า 10,000 ล้านบาท
  ทำให้ได้รับความเชื่อถือจากธนาคาร และสถาบันการเงิน สามารถรักษาลูกค้าเดิมไว้ได้
  รวมทั้งมีลูกค้ารายใหม่เพิ่มในปีที่ผ่านมาอีกด้วย

สำหรับการรับซื้อหนี้ด้อยคุณภาพ จากภาครัฐ และภาคเอกชน บริษัทใช้วิธีเข้าไปร่วมมือกับ

  กองทุนต่างประเทศ เพื่อเข้าร่วมการประมูล ทำการวิเคราะห์คุณภาพของหนี้
  เลือกลงทุนเฉพาะหนี้ที่ทำการวิเคราะห์แล้วว่าคุ้มที่จะลงทุนซื้อ โดยกองทุนฯ
  หรือนายทุนเป็นผู้ออกทุนในการซื้อหนี้ดังกล่าว
  แล้วมอบหมายให้บริษัทเป็นผู้ดำเนินการบริหารสินทรัพย์ และหนี้สิน ที่ประมูลมาได้ต่อไป

(ค) การให้บริการ

  จากการแข่งขันในธุรกิจที่มีมากขึ้นตามที่ได้กล่าวมาแล้ว
  บริษัทจึงได้เร่งพัฒนาบุคลากรทั้งที่มีความชำนาญในงานด้านนี้อยู่แล้ว ให้มีความรู้
  ความสามารถในงานที่เกี่ยวข้องเพิ่มมากขึ้น เช่น ความรู้ด้านกฎหมายใหม่ๆที่เกี่ยวข้อง
  ระบบสารสนเทศที่ทันสมัย
  เพื่อให้สามารถมีผลงานที่โดดเด่นมากขึ้นสามารถรองรับงานที่อาจเพิ่มขึ้นได้อย่างไม่จำกัด
  ประกอบกับบริษัทมีหน่วยงานสนับสนุนทางด้าน

  ไอที ที่คอยรองรับ และพัฒนาระบบงานให้มีความทันสมัย
  มีข้อมูลที่ทันต่อสภาวะปัจจุบันได้อย่างมีประสิทธิภาพ

3.3) ธุรกิจการให้บริการเป็นนายหน้าประกันวินาศภัย
เป็นการให้บริการประกันภัยที่ให้บริการคำแนะนำ

  และเป็นที่ปรึกษาด้านการประกันภัยแก่ลูกค้า

(ก) ลักษณะการประกอบธุรกิจ

 ให้คำปรึกษาด้านการประกันวินาศภัย และให้บริการด้านสินไหมทดแทน โดยมีบริการหลัก 4 ประเภท 

 ดังนี้

-   ประกันภัยรถยนต์ ( ภาคสมัครใจ และภาคบังคับ )

-   ประกันอัคคีภัย

-   ประกันภัยทางทะเลและขนส่ง

-   ประกันภัยเบ็ดเตล็ด

(ข) การตลาดและการแข่งขัน

ธุรกิจประกันภัยเป็นธุรกิจที่มีการแข่งขันสูง บริษัทจึงมีการกำหนดกลยุทธ์ในการแข่งขันดังนี้

1) เสริมสร้างคุณภาพบุคลากร พัฒนาให้พนักงานมีความรู้ ความสามารถในการให้บริการ

และให้คำแนะนำด้านประกันภัยที่ถูกต้องแก่ลูกค้า

2) พัฒนากระบวนการทำงาน เพื่อให้การบริการมีคุณภาพและรวดเร็ว รวมถึงการบริการ

หลังการขายที่ดี มีบริการ Claim ที่รวดเร็ว

3) พัฒนาด้านเทคโนโลยีและระบบการทำงาน เพื่อเพิ่มประสิทธิภาพการทำงาน พัฒนา

ระบบคอมพิวเตอร์ นำระบบ E-Business มาช่วยในการดำเนินธุรกิจ

(ค) การจัดหาผลิตภัณฑ์หรือการให้บริการ

  บริษัทมีนโยบายในการจัดหาผลิตภัณฑ์ที่เป็นที่นิยมของประชาชนทั่วไป โดยคัดเลือกบริษัท

  ประกันภัยที่มั่นคง มีหลักการชดใช้ค่าสินไหมอย่างยุติธรรม และมีการคุ้มครองภัยที่เหมาะสม
  สอดคล้องกับความต้องการของลูกค้า เพื่อให้ลูกค้าเลือกใช้บริการตามความต้องการ
  โดยให้บริการแก่ลูกค้าที่เป็นนิติบุคคลและบุคคลทั่วไป